ঘোড়ায় চড়ে জয় ভৈরবী যাত্রায় প্রসেনজিৎ-শ্রাবন্তী

ওয়েব ডেস্ক: জয় ভৈরবী যাত্রায় স্বয়ং দেবী চৌধুরানীর (Devi Choudhurani) রূপে উপস্থিত শ্রাবন্তী চট্টোপাধ্যায় (Srabanti Chatterjee)। ছিলেন প্রসেনজিৎ চট্টোপাধ্যায়ও (Prasenjit Chatterjee)। শ্যামবাজারের (Shyambazar) পাঁচমাথার মোড়ে ঘোড়ায় চড়ে সিনেমার প্রচার সারলেন প্রসেনজিৎ- শ্রাবন্তী। পোস্টার হাতে নিয়ে রাজপথে নামল দেবী চৌধুরাণীর গোটা টিম।

শুভ্রজিৎ মিত্র পরিচালিত ‘দেবী চৌধুরানী’। যেখানে রণংদেহি মেজাজে শ্রাবন্তী চট্টোপাধ্যায়। নেপথ্যে গেরুয়া বসনধারী প্রসেনজিৎ চট্টোপাধ্যায়। কপালে তাঁর লাল তিলক। বঙ্কিমচন্দ্র চট্টোপাধ্যায়ের কালজয়ী উপন্যাস ‘দেবী চৌধুরানী’কে নিয়ে সিনেমা আগেও হয়েছে। দোর্দণ্ডপ্রতাপ ডাকাত রানীর চরিত্রে সুমিত্রা দেবী, সুচিত্রা সেনের মতো অভিনেত্রীরা অভিনয় করেছেন। তবে এবার শ্রাবন্তী চট্টোপাধ্যায়ের পালা। এমন চরিত্রে অভিনয় করতে প্রয়োজন কড়া হোমওয়ার্কের। যদিও, তাতে কোনও খামতি রাখেননি শ্রাবন্তী। ঘোড়সওয়ারের তালিমও নিয়েছেন তিনি। আবার শিখেছেন যুদ্ধকলা। তবে এবার সিনেমার প্রচারে শ্যামবাজারের পাঁচ মাথার মোড়ে ঘোড়ায় চড়ে দেবী চৌধুরানীর রূপে ধরা দিলেন তিনি। সঙ্গে ছিলেন প্রসেনজিৎ চট্টোপাধ্যায় সহ গোটা টিম। লাল পোশাকে দেখা মিলেছে শ্রাবন্তী-প্রসেনজিৎ-র।

আরও পড়ুন: ট্রাম্পকে সলমনের ‘খোঁচা’! বিগ বস-এ ফের বিতর্কের ঝড়!

লোকে লোকারণ্য শহরে পোস্টার হাতে দেবী চৌধুরাণীর ছবির প্রচারে নামলেন গোটা টিম। রবিবারের বিকেলে শ্যামবাজার চত্বরে দেখা গেল বিশাল মিছিল। মিছিলের একদম সামনের শাড়িতে ঘোড়ায় চড়ে দেবী চৌধুরাণীর লুকে দেখা গেল শ্রাবন্তী চট্টোপাধ্যায়কে। সঙ্গে প্রসেনজিৎ চট্টোপাধ্যায়। শ্রাবন্তী বললেন, ‘এই মহুর্ত আজীবন মনে রাখার মত। খুব ভালো লাগছে’।

দেখুন খবর: